**JAVNI POZIV ZA DODELU BESPOVRATNIH SREDSTAVA**

**“POKRENI SE ZA POSAO”**

1. **Predmet javnog poziva**

Program „Pokreni se za posao“, koji zajednički realizuju **ProCredit banka ad Beograd, Odeljenje za tehničku pomoć Evropskog fonda za jugoistočnu Evropu (EFSE DF)** i **ENECA**, raspisuje **Javni poziv** namenjen privrednim društvima i preduzetnicima kojima upravljaju žene i/ili mladi do 35 godina starosti, sa ciljem pružanja finansijske i nefinansijske podrške za unapređenje poslovanja.

Cilj ovog poziva je podrška unapređenju poslovanja kroz:

* nadogradnju znanja,
* modernizaciju opreme,
* usklađivanje sa standardima održivosti i ESG principima (ekološkim, socijalnim i aspektima upravljanja), i
* implementaciju inovativnih rešenja u poslovanju.
  1. **Finansijska podrška**

Program finansijske podrške obuhvata sledeće aktivnosti:

* **Nabavka opreme**
  + U cilju unapređenja poslovanja, odnosno razvoja novih proizvoda i usluga, povećanja produktivnosti, podrške razvoju proizvoda i usluga sa većom dodatom vrednošću, uvođenja inovacija i olakšavanje proširenja tržišta.
* **Nabavka usluga sertifikacije**
  + Podrška za sticanje sertifikata koji potvrđuju usklađenost sa relevantnim standardima i propisima.
  + Omogućava angažovanje stručnjaka i sertifikacionih institucija radi olakšavanja procesa sertifikacije, čime se povećavaju kvalitet i konkurentnost na tržištu.
  1. **Nefinansijska podrška**

Program nefinansijske podrške usmeren je na izgradnju kapaciteta privrednih društava i preduzetnika kroz:

1. **Treninge i radionice**

* Teme: digitalni marketing, upravljanje finansijama i primena ESG standarda.

1. **Pripremu biznis planova**

* Podrška u izradi i unapređenju biznis planova za učesnike programa.

1. **Mentorsku podršku**

* Dobitnicima će biti dodeljeni mentori radi postizanja maksimalnih rezultata, jačanja preduzetničkih veština i obezbeđivanja održivog uspeha na tržištu.

# Finansiranje

Finansijska podrška za koju podnosioci prijave mogu konkurisati iznosi **5.000,00 EUR** u dinarskoj protivrednosti.

Bitne napomene u vezi sa finansijskom podrškom:

* Nabavka opreme i/ili usluga nije oslobođena poreza na dodatu vrednost.
* Nabavku opreme i/ili usluga će sprovoditi dobitnik finansijske podrške.
* Sredstva se mogu koristiti za nabavku nove opreme.

Finance in Motion GmbH, ProCredit banka i ENECA će pratiti sprovođenje ugovora za dodeljivanje bespovratnih sredstava i pružati tehničku pomoć korisnicima kojima su sredstva dodeljena.

# Opšti uslovi konkursa

## Ko može da učestvuje?

Podnosioci koji mogu podneti prijavu u okviru ovog javnog poziva su:

* Privredni subjekti razvrstani kao **mikro i mala preduzeća** u skladu sa Zakonom o računovodstvu.
* Privredna društva i preduzetnici registrovani u periodu od **01.01.2020. do 31.12.2024. godine**.
* Privredna društva i preduzetnici u većinskom domaćem (≥50%) i 100% privatnom vlasništvu.
* Podnosioci prijave koji ispunjavaju jedan od sledećih kriterijuma:
  + Osnivač ili vlasnik je žena.
  + Osnivač ili vlasnik je osoba mlađa od 35 godina.

**Svaki podnosilac prijave može da aplicira samo sa jednim projektnim predlogom.**

## Kriterijumi u vezi sa finansijskim kapacitetom preduzetnika i mikro i malih privrednih društva

* Računi privrednog subjekta u banci nisu blokirani zbog neizmirenih obaveza u period dužem od 30 dana u toku poslednjih 12 meseci od datuma raspisivanja javnog poziva;
* Privredni subjekt nije u stečajnom i likvidacionom postupku;
* Privredni subjekt nema neizmirenih obaveza po osnovu javnih prihoda.

## Kriterijumi u vezi sa legalitetom poslovanja radi učešća u javnom pozivu su

* Vlasnik/vlasnici i odgovorne osobe/zakonski zastupnici privrednog subjekta nisu krivično osuđivani,
* Privrednom subjektu nije izrečena zabrana obavljanja delatnosti.

# Obavezna dokumentacija

## Dokumentacija koja je sastavni deo prijave

Priikom podnošenja predloga projekta podnosioci dostavljaju:

* Popunjeni **Prijavni formular za podnošenje predloga projekta za programsku podršku u 2025. godini,** u pdf formatu.

## Dokumentacija koja se dostavlja pre potpisivanja Ugovora o donaciji

Pre potpisivanja Ugovora o donaciji, podnosioci su dužni da na zahtev ENECA-e dostave traženu dokumentaciju

1. Uverenje o izmirenim dospelim obavezama po osnovu javnih prihoda, izdato nakon datuma objavljivanja poziva,
2. Uverenje o izmirenim dospelim obavezama po osnovu lokalnih javnih prihoda, izdato nakon datuma objavljivanja poziva,
3. Uverenje da vlasnici i odgovorna lica privrednog subjekta nisu krivično osuđivana, izdato nakon datuma objavljivanja poziva,
4. Uverenje da privrednom subjektu nije izrečena pravosnažna mera zabrane obavljanja delatnosti u period od dve godine izdato nakon datuma objavljivanja poziva i
5. Uverenje da privredni subjekat nije u stečajnom ili likvidacionom postupku izdato nakon datuma objavljivanja poziva.

# 5. Kriterijumi za evaluaciju predloga

|  |  |
| --- | --- |
| Kriterijumi za ocenjivanje prijavljenih projektnih ideja | Bodovi |
| Socijalni kriterijumi   * Ako je većinski vlasnik privrednog društva/preduzetnik osoba mladja od 35 godina i osoba ženskog pola ( 5 bodova) * Ako je osoba u svoje poslovanje obavlja u opštinama IV tepena razvoja ili devastiranom području ( 5 bodova) * Ako e privredna delatnost registrovana u ruralno sredini | 20 |
| Izvodljivost predloga   * Da li su procene troškova i vremenski okvir realni? * Da li su planirane aktivnosti tehnički izvodljive u predloženim uslovima ? | 15 |
| Uticaj na životnu sredinu   * Minimalan uticaj na kvalitet vode, vazduha i zemljišta kroz primenu ekološki prihvatljivih praksi, koje smanjuju zagađenje i doprinose očuvanju prirodnih resursa. * Implementacija efikasnih metoda upravljanja otpadom, koje obuhvataju cirkularnu ekonomiju, reciklažu, ponovnu upotrebu materijala i smanjenje proizvodnje otpada. | 15 |
| Inovativnost   * Uvođenje novih tehnologija ili unapređenje poslovnih procesa | 10 |
| Tržišni potencijal  Da li je projektnim predlogom definisano tržište za proizvod/uslugu;  Dokazan tržišni potencijal i povećanje poslovnih prihoda;  Da li je projektnim predlogom prepoznata konkurencija na tržištu;  Da li je projektnim predlogom definisana marketing strategija;  Da li je projektnim predlogom prepoznat potencijal za širenje na druga tržišta. | 15 |
| Doprinos lancu vrednosti   * Procenat korišćenja sirovina iz domaće proizvodnje i od lokalnih partnera. | 10 |
| Održivost projektne ideje   * Podnosilac prijave prepoznaje zaštitu životne sredine kao svoj dugoročni prioritet; * Podnosilac prijave je predstavio svoje potencijale za dalji razvoj i inovacije. | 15 |
| Ukupno | **100** |

# 6. Instrukcije i rok za podnošenje prijave

Dokumenta za prijavu moraju se podneti na sledeći način:

* Dokumentacija za prijavu se podnosi isključivo putem prijavnog formulara dostupnog na internet stranici https: [eneca.org.rs](http://www.eneca.org.rs) u PDF formatu (potpisana, i skenirana);
* Dokumentacija se podnosi u elektronskoj formi, slanjem na mejl: [pokrenise](mailto:pokrenise)zaposao@eneca.org.rs;
* Prijave podnesene na bilo koji drugi način (npr. faksom, poštom ili lično/kurirskom službom) neće biti prihvaćene. Prijave pisane rukom takođe neće biti prihvaćene;
* Sva potrebna polja u Prijavnom formularu moraju biti popunjena pre podnošenja prijave;
* Podnosilac podnosi obrazac za prijavu i prateću dokumentaciju na srpskom jeziku;
* Sve dodatne informacije vezane za javni poziv mogu se dobiti svakog radnog dana od 09 do 15h na telefon **064/467 99 42**;
* Rok za podnošenje prijava je **23:59 (CET) 07. mart 2025. godine**. Sve prijave podnete nakon isteka roka neće biti prihvaćene;
* Podnosiocima se savetuje da prijave podnesu blagovremeno, iz razloga kašnjenja u podnošenju prijave usled sporog interneta ili drugih problema u vezi sa mrežom, opremom ili softverom posledično mogu dovesti do diskvalifikacije prijave. Prihvataju se samo prijave pristigle na mejl [pokrenise](mailto:pokrenise)zaposao@eneca.org.rs; pre isteka roka.

Tokom trajanja javnog poziva, planirano je održavanje informativnih sesija na kojima će potencijalni kandidati moći da se upoznaju sa projektom. Takođe je planirano održavanje online informativnih sesija. Tačni datumi održavanja planiranih inormativnih sesija biće objavljeni na sajtu https: [eneca.org.rs](http://www.eneca.org.rs).

# 7. Proces selekcije

Postupak ocene aplikacije u okviru programa “Pokreni se za posao” uključuje sledeće korake:

1. Administrativna provera aplikacija;
2. Evaluacija predloga projekta:
   1. I krug selekcije – evaluacija predloga projekta;
   2. II krug selekcije – terenska poseta;
   3. III krug selekcije – pitching događaj.

# Administrativna provera

Tokom administrativne provere ekspertska komisija vrši proveru ispunjenosti opštih uslova za učešće u javnom pozivu i kompletnosti aplikacije. Administrativna provera podrazumeva:

• Da li je aplikant ispunio definisane uslove za učešće u javnom pozivu;

• Da li je dostavljena aplikacija kompletna;

• Da li je aplikant koristio odgovarajući model dokumenta propisan ovim Vodičem;

• Da li je dokument popunjen u skladu sa uputstvima koja su data u obrascu dokumenta.

Samo aplikacije koje ispunjavaju navedene uslove i koje su dostavile neophodnu dokumentaciju, potpisanu i dostavljenu putem e-mejla [pokrenisezaposao@eneca.org.rs](mailto:pokrenisezaposao@eneca.org.rs) biće uzete u razmatranje za narednu fazu selekcije. Rezultat faze administrativne provere je lista aplikacija koji ulaze u fazu evaluacije predloga projekta.

# I krug selekcije – evaluacija predloga projekta

Evaluacija aplikacija u okviru prvog kruga selekcije vrši se na osnovu unapred definisanih kriterijuma. Kriterijumi su dati u poglavlju 5. ovog dokumenta.

Evaluaciju aplikacija u I krugu selekcije vrši ekspertska komisija. Tokom procesa evaluacije predloga projekta od podnosioca prijave može biti zatraženo da dostavi dodatne informacije.

Nakon I kruga selekcije i na osnovu Izveštaja o oceni predloga projekata ekspertske komisije, donosi se Odluka o užem izboru predloga projekata za II krug selekcije koja sadrži užu rang listu predloga projekata za sledeću fazu selekcije.

Nakon donošenja Odluke svi aplikanti koji su ušli u naredni krug selekcije biće obavešteni putem mejla. Aplikanti koji nisu prošli prvi krug selekcije će biti obavešteni o tome putem mejla.

# II krug selekcije – terenska poseta

Aplikanti koje prođu I krug selekcije biće posećeni na terenu od strane ekspertske komisije u cilju potvrde informacija koje se odnose na ispunjenost kriterijuma predloga projekta i podataka koje su navedeni u aplikaciji.

Terenska poseta biće zakazana telefonskim putem I to najmanje 7 dana pre planiranog termina posete.

Posete će biti obavljene u poslovnim i/ili proizvodnim prostorijama aplikanta.

Ekspertska komisija tokom terenske posete može sugerisati podnosiocima prijave da izvrše korekciju projekta/budžeta.

Nakon terenske posete i na osnovu izveštaja o oceni predloga projekata u II krugu selekcije, donosi se Odluka o izboru predloga projekata za III krug selekcije koja sadrži užu rang listu predloga projekata za sledeću fazu selekcije. Podnosioci prijave koji nisu prošli II krug selekcije će biti obavešteni o tome putem mejla sa kratkim obrazloženjem.

# III krug selekcije – pitching događaj

Kao III krug selekcije održaće se pitching događaj na kojem učestvuju podnosioci prijave koji su prošli II krug selekcije nakon terenske posete.

Pitching događaj ima za cilj predstavljanje predloga projekta komisiji koju čine predstavnici Finance in Motion GmbH, ProCredit banke i ENECAe. Nakon prezentacije članovi komisije imaće priliku da postave pitanja kako bi se detaljnije upoznali sa predlogom projekta. Članovi komisije će na pitching događaju izvršiti evaluaciju predloga projekta i izabrati dobitnike finansijskih sredstava.

# 8. Indikativni vremenski okvir javnog poziva

|  |  |
| --- | --- |
| Postupak | Vremenski okvir |
| Javni poziv objavljen | 27. 01. 2025. |
| Info dani | 27.01. 2025.-04.03.2025 |
| Krajnji rok za podnošenje predloga projekta | 07. 03. 2025 |
| I krug selekcije | Mart - april 2025 |
| II krug selekcije | Maj - jun2025 |
| Izrada biznis planova | Jul - avgust 2025 |
| Trening program | 08 .09 .2025 -26. 09. 2025 |
| III krug selekcije i odluka o dodeli sredstava | 03. 09. 2025 |
| Mentorska podrška | 29. 09. 2025 - 28. 11. 2025 |